**EGYÜTTMÜKÖDÉSI MEGÁLLAPODÁS**

A jelen együttműködési megállapodás (a továbbiakban: **„Megállapodás”**) létrejött egyrészről a **8K az Életminőség Fejlesztéséért Alapítvány** (székhely: 1073 Budapest, Erzsébet körút 54. I/2., cégjegyzékszám: 01-01-0013002, adószám:19287207-1-42bankszámlaszám: MagNet Bank 16200247-10013584, képviseli : Kőrös Judit kuratórium elnöke) továbbiakban: **„Szervező”**,

másrészről:

**Budapest Főváros VII. kerület Erzsébetváros Önkormányzata,** (székhelye: 1073 Budapest, Erzsébet krt. 6.; adószáma: 15735708-2-42, KSH statisztikai számjele: 15735708-8411-321-01; törzskönyvi azonosító száma: 735704), képviseli: **Niedermüller Péter** **polgármester**, a továbbiakban:

a továbbiakban **„Együttműködő Partner”**

a továbbiakban együttesen a **„Felek”** között az alulírott helyen és napon az alábbiak szerint

1. **A SZERZŐDÉS ELŐZMÉNYEI**

* 1. A **Szervező** az Országos Osztálykirándulás – Kamaszfesztivál elnevezésű szerzői jogvédett program kizárólagos hasznosítója toborozza a diákokat, a **2022. május 26-29-e között a Miskolci Egyetemvárosban** megrendezésre kerülő VII. Országos Osztálykirándulás – Kamaszfesztiválra.
  2. **Szervező** 2021. szeptember 10-i tanévnyitó eseményén meghirdette a „Javíts egy jegyet!” elnevezésű pályázatát, amelynek lényege, hogy a Kamaszfesztiválra 4 napos belépőjegyet kap az az osztály, amelyik a 2020-2021-es tanév végi osztályátlagához képest a 2021-2022-es tanév félévre a legnagyobb javítást produkálja.
  3. **Együttműködő Partner** a településén működő oktatási intézményeinek ifjúságpolitikai céljaival összhangban csatlakozott a „Javíts egy jegyet!” pályázathoz és a saját településén működő iskolák közül a legtöbbet javító osztály tanulmányi javulását jutalmazza a Kamaszfesztiválra érvényes négynapos belépőjeggyel a továbbiakban rögzített feltételek alapján.

1. **A SZERZŐDÉS TÁRGYA**

* 1. **Felek** megállapodnak, hogy jelen szerződés keretében együttműködnek, amely együttműködés célja az általános iskola felső tagozatos, valamint középiskolás diákok tanulmányi eredményének javítása a diákok tanulásra ösztönzésén és jutalmazásán keresztül.
  2. **Felek** megállapodnak, hogy az együttműködésük jelen Szerződés aláírásával egyidejűleg veszi kezdetét és a 2021-2022-es tanévre vonatkozóan 2022. május 29-ig tart, amely egy évvel meghosszabbítható.
  3. **Felek** megállapodnak, hogy együttműködésüket a jelen Szerződés **I-es számú Mellékletben** rögzített pályázati kiírásra és az abban foglalt tartalomra és dátumokra alapozzák.

1. **A FELEK JOGAI ÉS KÖTELEZETTSÉGEI**
   1. **Felek** megállapodnak, hogy a pályázati díjat – a VII. országos Osztálykirándulás - Kamaszfesztiválra érvényes négynapos belépőjegyet, szállás és étkezési költségeket – **Együttműködő Partner** biztosítja a **Szervező** számára. A fesztiválra biztosított belépőjegyek mennyisége a nyertes osztály minden tagja és 12 gyermekenként 1 fő pedagógus kísérő összlétszámig terjed.

* 1. **Együttműködő Partner** a pályázati díjat számla ellenében határidőre megfizeti **Szervezőnek**, legfeljebb bruttó 1.000.000 Ft értékig.
  2. A pályázati díj költségei a következőkből állnak:

Bérlet: bruttó **9900 Ft** / fő / 4 napos belépőjegy

Szállásdíj: bruttó **2700 Ft** / fő / éj

Étkezés: bruttó **9850 Ft** / fö / teljes ellátás

Összesen: bruttó **27 850 Ft / fő**

|  |  |  |  |  |
| --- | --- | --- | --- | --- |
|  | Reggeli | Ebéd | Vacsora | Ár |
| Május 26. |  |  | Bolognai spagetti vagy  Esterházy csirkeragu, párolt rizs  + Citromszelet  1500 Ft / adag | 1500 Ft |
| Május 27. | Főtt virsli, kenyér, mustár, tea  950 Ft / adag | Gulyásleves, rántott szelet, rizi bizi  1450 Ft / adag | Sertéspörkölt, szarvacska  tészta, vagy Kukoricás tejszínes  csirkeragu, párolt rizs  + Nutella szelet  1500 Ft / adag | 3900 Ft |
| Május 28. | Rántotta, kenyér, tea  950 Ft / adag | Orjaleves vagy Tejszínes gyümölcsleves  Fűszeres csirkecomb,  petrezselymes burgonya, vagy Pikáns csirkés tészta  1450 Ft / adag | Mézes-mustáros csirke, párolt rizs vagy Spanyol sertésragu,  hasábburgonya  + Karamell szelet  1500 Ft / adag | 3900 Ft |
| Május 29. | Kakaós csiga vagy Lekváros bukta, Joghurt, tea  550 Ft / adag |  |  | 550 Ft |

3.4. A VII. Országos Osztálykirándulás – Kamaszfesztivál 4 napos belépőjegyét, továbbá a szállás és étkezési költségeket az osztályok maguk fizetik, kivéve azokat az osztályokat, amelyek indulnak a “Javíts egy jegyet!” pályázaton és elnyerik a **“Magyarország Legszorgalmasabb Osztálya**”, vagy a **„Település Legszorgalmasabb Osztálya”** címet.

3.5. A “**Magyarország Legszorgalmasabb Osztálya**” címet elnyerő osztály számára a 4 napos bérletet a 8K Alapítvány maga ajándékozza. Esetükben a település / kerület önkormányzatától csak a szállás és étkezési költségeket kérjük kifizetni.

3.6. A “**Település Legszorgalmasabb Osztálya**” címet elnyerő osztály számára az Együttműködő Partner ajánlja fel a **fesztivál bérleteket**, valamint a **szállás és étkezési költségeket** a következők szerint:

* A **Szervező** a “Javíts egy jegyet!” pályázatra a településről jelentkező osztályok listáját és az intézményvezető által hitelesített tanulmányi eredményeit a pályázat beadási határidejét (2022. január 31.) követő 8 napon belül eljuttatja az **Együttműködő Partnernek**.
* Szervező 2022. február 14-ig weboldalán és sajtóközleményben közzéteszi a nyertes osztályok listáját, majd **Együttműködő Partner** felé a nyertes osztály és a szükséges kísérők létszámának megfelelő összegről előlegszámlát állít ki (az összeg 50 % erejéig) amely összeget **Együttműködő Partner** a **Szervező** számára 8 napon belül átutal. A számla teljesítésigazolására a Kabinet vezetője jogosult.
* Szervező a VII. Országos Osztálykirándulás – Kamaszfesztivál megrendezését követően az Együttműködő Partner felé a nyertes osztály és kísérők tényleges létszámával elszámol, majd ezt követően végszámlát állít ki. A végszámlát az Együttműködő Partner a Szervező részére 8 napon belül átutalja. A számla teljesítésigazolására a Kabinet vezetője jogosult.

**3.7. Szervező** vállalja, hogy a „Javíts egy jegyet!” pályázatban résztvevő **Együttműködő Partnereket** a „Javíts egy jegyet!” sajtókampányában, hírközleményeiben, saját promóciós anyagaiban nevesíti **„Kamaszbarát Önkormányzat”** címmel, amely címet **Együttműködő Partner** használhat a megállapodás ideje alatt.

**3.8. Együttműködő Partner** vállalja, hogy a **2022. március 30-án** rendezendő Kamaszfesztivál „Javíts egy jegyet!” pályázat díjátadó eseményén megjelenik hivatalos képviseletét ellátó személlyel, és az általa felajánlott díjat ünnepélyes keretek között átadja a nyertes osztálynak.

**IV. KAPCSOLATTARTÁS**

* 1. A Felek megállapodnak, hogy jelen Együttműködés időtartama alatt az alábbi személyeket jelölik ki a kapcsolattartónak:

A **Szervező** részéről:

Nagy Anita

Telefon: 06302600474;

E-mail: [info@kamaszfesztival.hu](mailto:info@kamaszfesztival.hu)

Az **Együttműködő Partner** részéről:

Név: Reményi Noémi

Telefon:06-1-462-3183

E-mail:remenyi.noemi@erzsebetvaros.hu

* 1. A **Felek** megállapodnak, hogy jelen együttműködésük során, a pályázat lebonyolításával kapcsolatban esetleg felmerülő kérdések. problémák kezelésében haladéktalanul tájékoztatják egymást a kapcsolattartón keresztül, amennyiben szükséges ügy közvetlen személyes tárgyaláson rendezik a felmerült kérdéseket.

**V. EGYÉB RENDELKEZÉSEK**

A **Felek** megállapodnak, hogy a jelen Megállapodás során felmerülő vitás ügyekben mindketten törekednek elsődlegesen azt egymás között rendezni. A jelen megállapodásban nem szabályozott, de az együttműködés teljesítésével összefüggő kérdésekben, a Polgári Törvénykönyv rendelkezéseit tekintik irányadónak.

A jelen Megállapodást elolvasták, értelmezték és azt követően, mint akaratukkal mindenben megegyezőt, aláírták.

Budapest, 2022. ……………………………….

……………………………… ………………………………….

**Budapest Főváros VII. kerület 8K az Életminőség Fejlesztéséért Alapítvány**

**Erzsébetváros Önkormányzata**

**Niedermüller Péter Kőrös Judit**

polgármester kuratórium elnöke

**(Együttműködő Partner) (Szervező)**

Jogilag ellenőrizte:

…………………………………………….

dr. Laza Margit

jegyző

Pénzügyi ellenjegyzés:

……………………………………………

Nemes Erzsébet

Pénzügyi Iroda vezetője